Datum: 17. 2. 2020

Spoštovani,

objavljamo odgovor na vprašanje gospodarskega subjekta za javno naročilo št. JHL-32/19 Opravljanje plačilnih storitev direktne obremenitve SEPA.

VPRAŠANJE:

Spoštovani, V DOKUMENTACIJA V ZVEZI Z ODDAJO JAVNEGA NAROČILA NA SPLOŠNEM PODROČJU Z UPORABO POSTOPKA NAROČILA MALE VREDNOST, Opravljanje plačilnih storitev direktne obremenitve SEPA, je v poglavju II. PREDMET OKVIRNEGA SPORAZUMA, v 3.členu predvideno tudi izvajanje SDD po B2B shemi, kot navedeno spodaj.

S sklenitvijo tega okvirnega sporazuma se banka prejemnika plačila in prejemnik plačila dogovorita za izvajanje direktnih obremenitev SEPA (v nadaljevanju: SDD) po:

− Osnovni (Core) shemi SEPA,

− Medpodjetniški B2B shemi SEPA.

Vprašanje glasi:

Zanima nas ali je izvajanje direktnih obremenitev SEPA po Medpodjetniški B2B shemi SEPA pogoj za sodelovanje v Javnem razpisu in kriterij za izbor končnega izvajalca za navedene storitve. Transakcije direktnih obremenitev SDD do plačnikov, ki so poslovni subjekti, se namreč lahko izvajajo tudi po Osnovni (Core) shemi SEPA.

ODGOVOR:

Ponudnik mora zagotoviti izvajanje direktnih obremenitev SEPA po:

* Osnovni (Core) shemi SEPA,
* Medpodjetniški B2B shemi SEPA.

Ponudnik mora torej zagotoviti izvedbo storitev tudi po Medpodjetniški B2B shemi SEPA, kar predstavlja pogoj naročnika. Ponudba, ki ne bo zagotavljala izvedbo navedenih storitev po Osnovni (Core) shemi SEPA in Medpodjetniški B2B shemi SEPA, bo izločena iz nadaljnjega ocenjevanja.

Medpodjetniški B2B shema SEPA pa ni kriterij (merilo) za izbor končnega izvajalca. Merilo za izbiro cenovno najugodnejšega ponudnika je najnižja ponudbena vrednost nadomestila za izvršen plačilni nalog SDD v EUR brez DDV.

Lepo pozdravljeni!

JAVNI HOLDING Ljubljana, d.o.o.

Sektor za javna naročila